Document ID: /roh_data/filtered/fineweb-2-filterrobots_roh.jsonl.gz/47862

Il manischunz era da viadi glindesdi suentermezdi cun in vehichel agricul sin ina via d'alp engiu direcziun Calfreisen. Pervi da cuntertraffic haja el stuì franar ed ir enavos.
Sco la Polizia chantunala scriva, haja il vehichel lura tuttenina cumenzà a rullar enavant e saja ì sin ina stgarpa. Il vehichel saja cupitgà ed haja sutterrà il manischunz sut el. La bara haja la Rega transportà davent. Per la tgira da las persunas che sajan stadas preschentas saja il Careteam Grischun vegnì clamà. La polizia sclerescha anc las circumstanzas da l'accident.